Ερνάρδο Γκόμες

Ο **Ερνάρδο Γκόμες** (ισπανικά: *Ernardo Gómez*, γεννημένος στις 30 Ιουλίου 1982) είναι διεθνής πετοσφαιριστής με καταγωγή από τη Βενεζουέλα. Έχει ύψος 1.95 μ. και αγωνίζεται ως διαγώνιος.

## Καριέρα
Ο Ερνάρδο Γκόμες πριν κλείσει τα 18 του χρόνια είχε ήδη αγωνιστεί σε τρεις ομάδες της Λατινικής Αμερικής και συγκεκριμένα στις Ούλμπρα, Μπολίβαρ και Σουζάνο. Το καλοκαίρι του 2000 ταξίδεψε στην Ελλάδα για λογαριασμό του Ολυμπιακού Πειραιώς. Στην ομάδα του Πειραιά παρέμεινε για τέσσερα χρόνια, καταφέρνοντας μάλιστα να κατακτήσει δύο πρωταθλήματα Ελλάδας (2001, 2003) και ένα κύπελλο Ελλάδας (2001).

Μετά από ένα πέρασμα στην Ιαπωνία και τους JTEKT Στινγκς, επέστρεψε στην Ελλάδα για λογαριασμό του Παναθηναϊκού. Αγωνίστηκε στους πράσινους για μία διετία, κατακτώντας ένα πρωτάθλημα και ένα κύπελλο. Το 2007 μεταπήδησε στην Φενέρμπαχτσε, ομάδα της Τουρκίας, με την οποία κατέκτησε το νταμπλ. 

Την περίοδο 2008-2014, αγωνίστηκε σε Ιαπωνία και Τουρκία κατά σειρά στις: JT Θάντερς, Μπανκάσι Άνκαρα και Τογιόντα Γκόσεϊ. Την σεζόν 2014-15 επέστρεψε στην Ελλάδα για λογαριασμό του Π.Α.Ο.Κ., με τον οποίο κατέκτησε το νταμπλ. Το καλοκαίρι του 2015 έπαιξε ξανά στο τουρκικό πρωτάθλημα για την Ινεγκόλ. Την σεζόν 2016-2017 συμφώνησε να αγωνιστεί για δεύτερη φορά στην καριέρα του στον Π.Α.Ο.Κ., παρόλα αυτά, τέθηκε οριστικά εκτός δράσης για το υπόλοιπο της χρονιάς, εξαιτίας ενός τραυματισμού στον ώμο. Ο Γκόμες ξεκίνησε με τους ασπρόμαυρους του βορρά και την επόμενη αγωνιστική περίοδο (2017-2018), καθώς είχε υπογράψει διετές συμβόλαιο. Παρόλαυτα, όντας όχι 100% έτοιμος, συμφωνήθηκε η από κοινού λύση της συνεργασίας των δύο πλευρών τον Δεκέμβριο του 2017. Από τον Ιανουάριο του 2018 αγωνίζεται στον Ηρακλή Χαλκίδας.

## Διεθνείς συμμετοχές
Ο Ερνάρδο Γκόμες έχει πραγματοποιήσει πάνω από 300 διεθνείς συμμετοχές με την εθνική ομάδα πετοσφαίρισης της Βενεζουέλας. Μεταξύ άλλων, έχει κατακτήσει με τη εθνική ομάδα της χώρας του το χρυσό μετάλλιο στους Παναμερικανικούς αγώνες του 2003.

## Τίτλοι
### Διεθνείς
***1**  **[[:en:Men's Pan-American Volleyball Cup|Παναμερικανικών Αγώνων]]:**
**2003
***6**  **[[:en:South American Volleyball Championship|Πωταθλήματος Νοτίου Αμερικής]]:**
**1999, 2001, 2005, 2007, 2009, 2011
***1**  **[[:en:South American Volleyball Championship|Πρωταθλήματος Νοτίου Αμερικής]]:**
**2003
***1**  **[[:en:Volleyball America's Cup|Κυπέλλου Αμερικής]]:**
**2008

### Συλλογικοί
* **4 [[Ελληνικό πρωτάθλημα πετοσφαίρισης ανδρών|Πρωταθλήματα Ελλάδας]]:**
**2001, 2003, 2006, 2015
* **3 [[Κύπελλο Ελλάδας πετοσφαίρισης ανδρών|Κύπελλα Ελλάδας]]:**
**2001, 2007, 2015
* **2 [[Σούπερ καπ Ελλάδος πετοσφαίρισης Ανδρών|Σούπερ Καπ Ελλάδας]]:**
**2000, 2006
* **1 [[:en:Turkish Men's Volleyball League|Πρωτάθλημα Τουρκίας]]:**
**2008
* **1 Κύπελλο Τουρκίας:**
**2008

### Ατομικοί
* **[[:en:Volleyball at the 2003 Pan American Games|Παναμερικανικοί Αγώνες 2003]]: Πολυτιμότερος Παίκτης, Καλύτερος Σκόρερ**
* **[[Πρωτάθλημα πετοσφαίρισης Α1 εθνικής κατηγορίας ανδρών 2003-2004|Πρωτάθλημα Ελλάδας 2004]]: Πολυτιμότερος Παίκτης**
* **[[Πρωτάθλημα πετοσφαίρισης Α1 εθνικής κατηγορίας ανδρών 2005-2006|Πρωτάθλημα Ελλάδας 2006]]: Πολυτιμότερος Παίκτης**
* **[[:en:Turkish Men's Volleyball League|Πρωτάθλημα Τουρκίας 2008]]: Πολυτιμότερος Παίκτης, Καλύτερος Σκόρερ**
* **[[:en:V.League (Japan)|Πρωτάθλημα Ιαπωνίας 2010]]: Καλύτερος Σκόρερ, Καλύτερος Σέρβερ**
* **[[Πρωτάθλημα πετοσφαίρισης ανδρών Volleyleague 2014-2015|Πρωτάθλημα Ελλάδας 2015]]: Πολυτιμότερος Παίκτης**

## Παραπομπές


## Πηγές
* Ερνάρδο Γκόμες: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
* Ερνάρδο Γκόμες: Ατομικά στοιχεία - Ομάδες - Τίτλοι volleyleague.gr
* Ερνάρδο Γκόμες: Ατομικά στοιχεία - Ομάδες καριέρας greekvolley.eu
* Ερνάρδο Γκόμες: Ευρωπαϊκή παρουσία old.cev.eu
* 46ο πρωτάθλημα Βόλει Λιγκ: Ερνάντο Γκόμεζ volleyball.gr
* Ο Λατίνος του ερυθρόλευκου φιλέ tovima.gr 

Κατηγορία:Βενεζουελάνοι πετοσφαιριστές
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΠΑΟ
Κατηγορία:Πετοσφαιριστές ΠΑΟΚ